**KONKURS ZA STIPENDIJE: 42 jednokratne stipendije u iznosu od 1000 KM - Klika Foundation poziva studente Univerziteta u Sarajevu i Univerziteta u Banjoj Luci da se prijave**

Mi u Kliki vjerujemo da ne možemo i ne smijemo, kao jedna od najvećih IT kompanija u Bosni i Hercegovini, postojati izvan zajednice u kojoj djelujemo. U samoj suštini našeg poslovanja nalazi se posvećenost napretku naše zajednice, stoga kontinuirano radimo i nalazimo načine da obezbijedimo reciprocitet.

U okviru koncepta Klika Foundation, kao krune naše kontinuirane posvećenosti boljitku naše šire zajednice, s ponosom najavljujemo sljedeći projekat, a radi se o programu stipendiranja studenata svih fakulteta i akademija Univerziteta u Sarajevu i Univerziteta u Banjoj Luci.

Cilj ovog programa je podržati studente iz svih oblasti i industrija za koje se imaju priliku obrazovati na našim javnim univerzitetima, mlade ljude s različitim društvenim pozadinama.

Zato, pozivamo sve koji će u školskoj 2021/2022 godini biti studenti/studentice završnih godina/apsolventi i apsolventice, na dodiplomskim i postdiplomskim studijima, svih fakulteta i akademija Univerziteta u Sarajevu i Univerziteta u Banjoj Luci da nam pošalju svoj CV i Motivaciono pismo na stipendije@klika.ba.

Tražimo angažirane, talentovane, mlade ljude koji su strastveni u oblastima koje ih zanimaju, koji već aktivno rade na razvoju svoje karijere i kreiranju prilika za sebe i svoje kolege. Pozivamo vas da se predstavite u najboljem svjetlu kroz priče o vašem volonterskom/radnom angažmanu, projektima i inicijativama koje ste realizirali/ u kojima ste učestvovali, ili predstavljanjem svojih ideja.

Kao dodatak prijavi potrebno je poslati (skenirani dokumenti/fotografije u PDF fajlu/fajlovima ukupno maksimalne veličine do 10 MB, kao prilog emailu ili putem linka za drive/wetransfer):

* Pismo/a preporuke(ukoliko ih imate)
* Dokaze o volonterskom angažmanu/radnom angažmanu(ukoliko ih imate)
* Diplome edukacija/kurseva/obuka/certifikacija(ukoliko ih imate)
* Prosjek ocjena u završnoj godini studija.

**Napominjemo** da prosjek ocjena neće biti presudan.

Jednokratna stipendija u iznosu od 1000,00 KM bit će dodijeljena po jednom/jednoj najboljem/najboljoj studentu/studentici (dodiplomskog ili postdiplomskog studija), u skladu s našim kriterijima. Ceremonija dodjele bit će održana početkom naredne akademske godine.

**Rok za prijavu:** 15. august 2021. 23:59 h.

Za više informacija o načinu prijave i potrebnoj dokumentaciji, posjetite **www.klika.ba/news.**